CELEX: 32010D0176
Language: sl
Date: 2010-03-19 00:00:00
Title: 2010/176/: Sklep Komisije z dne 19. marca 2010 o določitvi zgodnejšega datuma za plačilo drugega obroka pomoči za prestrukturiranje, dodeljenega za tržno leto 2009/2010 v skladu z Uredbo Sveta (ES) št. 320/2006 (notificirano pod dokumentarno številko C(2010) 1710)

24.3.2010   
            
            
               SL
            
            
               Uradni list Evropske unije
            
            
               L 77/54
            
         SKLEP KOMISIJE
   z dne 19. marca 2010
   o določitvi zgodnejšega datuma za plačilo drugega obroka pomoči za prestrukturiranje, dodeljenega za tržno leto 2009/2010 v skladu z Uredbo Sveta (ES) št. 320/2006
   (notificirano pod dokumentarno številko C(2010) 1710)
   (2010/176/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 320/2006 z dne 20. februarja 2006 o ustanovitvi začasne sheme za prestrukturiranje industrije sladkorja v Skupnosti in spremembi Uredbe (ES) št. 1290/2005 o financiranju skupne kmetijske politike (1) ter zlasti člena 10(5) Uredbe,
   ob upoštevanju naslednjega:
   
               (1)
            
            
               Člen 10(5) Uredbe (ES) št. 320/2006 Komisiji omogoča, da določi zgodnejši datum za izplačila pomoči, dodeljene v okviru začasne sheme za prestrukturiranje industrije sladkorja, določene z navedeno uredbo.
            
         
               (2)
            
            
               Glede na to, da so v skladu za prestrukturiranje potrebni finančni viri iz člena 1 Uredbe (ES) št. 320/2006 na voljo, se državam članicam da možnost, da datum izplačila drugega obroka iz sklada za prestrukturiranje, dodeljenega za tržno leto 2009/2010 za podjetja, pridelovalce in upravljavce strojev, ki so se odpovedali svoji kvoti od 1. oktobra 2009 do dne plačila prvega obroka, prestavijo vnaprej –
            
         SPREJELA NASLEDNJI SKLEP:
   Člen 1
   Z odstopanjem od člena 10(4) Uredbe (ES) št. 320/2006 lahko države članice izplačajo 100 % pomoči za prestrukturiranje iz člena 3 navedene uredbe za tržno leto 2009/2010 v enem samem obroku. V takem primeru je rok za plačilo junija 2010.
   Države članice morajo Komisijo do 31. marca 2010 obvestiti, ali bodo uporabile možnost iz prvega odstavka.
   Člen 2
   Ta sklep je naslovljen na države članice.
   
      V Bruslju, 19. marca 2010
      
         
            Za Komisijo
         
         Dacian CIOLOŞ
         
            Član Komisije
         
      
   
   
      (1)  UL L 58, 28.2.2006, str. 42.